המחלה מסכנת את בריאות האם והעובר הן בטווח הקצר והן לטווח הארוך.
הסכנות לאם:
בטווח הקצר, רעלת הריון עלולה לגרום לפגיעה במוח, בכליות, בכבד. במערכת הקרישה ואף למוות.
בטווח הארוך, רעלת הריון מהווה גורם סיכון משמעותי להתפתחות מחלות לב וכלי דם בגיל מבוגר.
הסכנות לעובר:
בטווח הקצר הן הפרעה בגדילה ובהספקת החמצן ברחם, סיבוכים ותמותה הקשורים בפגות קשה עקב הצורך להקדים את הלידה במקרים בהם המחלה מתפרצת מוקדם.
בטווח הארוך, ילדים אלה נמצאים בסיכון יתר לפגיעה מוחית עקב פגות, להשמנת יתר, ולמחלות לב, כלי דם וסכרת.